title: Camerún
text: A Republica de Camerún ye una republica unitaria en Africa central. Muga a lo norueste con Nicheria, con Chad y a Republica Centroafricana a l'este, y con Gabón, Republica d'o Congo y Guinea Ecuatorial a lo sud.
  
  A capital d'o país ye a ciudat de Yaoundé, encara que a ciudat con mayor numero d'habitants ye Douala.
  
  A suya población ye de 15.746.000 habitants, en una superficie de 475.440 km².
  
  Politica 
  O rechimen politico de Camerún ye o de una republica de tipo presidencialista.
  
  O poder executivo se concentra en mans d'o president d'o país, que dende 1982 ye Paul Biya. O poder lechislativo ye dividito entre l'Asambleya Nacional de Camerún y un Senau, anque o Senau de Camerún no existe pas encara. Por ixo, o rechimen ye clamato una democradura, neolochismo ta referir-se a una democracia formal con aspectos d'una dictadura.
  
  O país reesleyó a Paul Biya ta a Presidencia de Camerún o 11 d'octubre de 2004, en unas eleccions muy criticadas, con un 75% de votos en primera vuelta. O 8 de diciembre formó gubierno Ephraïm Inoni, naixito de l'este d'o país y anglofono, como marcan as costumbres politicas d'o país ta l'equilibrio interlingüistico con os francoparlants.
  
  O 10 d'abril de 2008 l'Asambleya Nacional aprobó una revisión d'a Constitución de Camerún ta permitir que Paul Biya se presente a la suya reelección en 2011, qüestión muy criticada por a oposición, que califica o feito de golpe d'estato constitucional.
  
  Organización territorial 
  Camerún se divide en 10 provincias:
  <li>Adamaoua.
  <li>Centro.
  <li>Este.
  <li>Extremo-Norte.
  <li>Litoral.
  <li>Norte.
  <li>Norte-Ueste.
  <li>Ueste.
  <li>Sud.
  <li>Sud-Ueste.
  
  Vinclos externos 
  
    Pachina web oficial d'a Presidencia d'a Republica de Camerún.
    Pachina web oficial d'o Primer Menistro de Camerún.
    Pachina web de l'Institut National de la Statistique du Cameroun.
    Pachina web oficial de l'Asambleya Nacional de Camerún.
  
  Referencias